“Een van die kenmerke van die distrik is blou en wit melamien-vloerteëls,” vertel Monica, wat die nuwe kombuis vir hulle ontwerp het. “Tydens die opknapprojek het ons dus by die blou-en-wit kleurskema gebly om die gevoel te versterk.”
Om als mooi netjies af te rond, het Monica vir die mure viniel- teëls in dieselfde kleure laat druk om by dié tema te pas.
Running Water-vinielteëls (150 x 150 mm) van Hope Vol Hoop versier die mure. Dit werk goed op bestaande teëls, maar kan ook op ’n gepleisterde muur geplak word, mits dit skoon en droog is – jy trek net die rugkant af en plak. As jy ’n fout maak, haal dit versigtig af en plak weer.
Ons inspirasie was die oorspronklike blou en wit vloerteëls en die blou see daar buite. Ons wou graag hê die kombuis moet die huis se persoonlikheid weerspieël.
Die vertrek het lieflike vloei en daar is ’n heerlike warm atmosfeer. Almal wil net hier om die kombuistafel kuier!